poegade 

Vaade NK Tallinna Maleva poolt korraldatud isade ja poegade õhtule Kaitseliidu 
Tallinna "Maleva võimlas. Noortejuhataja kol. J. Vellerind kõnelemas. 

Lõkkevestlus. 


Noortejuht kol. J. Vellerinna mõtetel. 
Noortemagister Osv. Randvee. , 


Noortel kotkastel on tavaliselt kombeks 
saanud, et nende lõkkeõhtute kavas esi- 
neb ka lõkkevestlus. Lõkkevestluse üles- 
andeks on hubase lõkkemeeleolu loomine 
ja poiste kaasakiskumine ning äratamine 
ühisele ja lõbusale lõkketegevusele. Sa- 
geli aga ei tabata lõkkevestlusega õiget 
momenti ja terve tegevus läheb nii mär- 
gist mööda ning poiste südamed ja mee- 
led jäävad kuulates külmaks. Niisugu- 
sel korral kaotab jutustaja poistega kon- 
takti ja jätab nad passiivseteks kuulaja- 
teks. Jutustaja vestleb üleolevalt ja 
suure paatosega ning pikalt. Kantakse 
ette kõrgeid mõtteid, moraliseeritakse, 
filosofeeritakse ja õpetatakse - poisse. 
Unustatakse = täiesti, et —lõkkevestluse 
siht on ikka meeleolu loomine, ja meele- 
olu loomine nii, et sellest võtavad osa 
ka poisid. 

Et poisid poleks lõkkevestlusest välja 
lülitatud ja ei jääks ka ainult pealtkuu- 
lajaiks, vaid võtaksid sellest aktiivselt 
osa, sis on soovitav lõkkevestlus koos- 
tada nii, et jutustaja pöörduks vahete- 
vahel küsimustega poiste poole, mille 
peale need siis vastavad. Samuti tuleks 
võtta lõkkejuttu, vastavalt sisule, üld- 
laule ja deklamatsioone, mis tulevad pa- 
rajas kohas ettekandmisele. Niisugusel 
korral tulevad laulud ja deklamatsioonid 
poistele enne lõket selgeks õpetada, kuna 
jutu sisu ja küsimused peavad teadma- 
tuks jääma, sest vastasel korral ei ära- 
taks see enam mingisugust respekti. 

2 
* * 


Esitan allpool näitena ühe niisuguse 
vestluse, mille sisuks on võetud matka- 
mine mööda kodumaad. Nimetatud vest- 
lus oma küsimustega, huumoriga ja lau- 
ludega tahab luua nii poistes kui ka küla- 
listes ainult lõbusat lõkkemeeleolu. 

Lõkkevana: . 

»Noored, ei ole midagi ilusamat kui 
käia mööda kodumaad ja näha tema ilu! 
Igal kevadel, kui päike hakkab tegema 
kõrgemaid käike ja kodumaa loodus lööb 
õitsele, siis haaran pihku reisikepi, viskan 
selga reisipauna ja lähen vaatama, mida 
teeb kodumaa. 

Kuulake mind, poisid! Ma kõnelen 
teile, mida nägin möödunud suvel kodu- 
maal matkates. 

Alustasin oma reisu Petserimaalt. Teid 


muidugi huvitab, mispärast Petserimaalt? 
Aga sellepärast, et olen pärit sealt. Pet- 
serimaa, see on ilus maa! Teie olete 
temast palju koolis õppinud. Öelge, mida 
on seal ilusat?“ 


»Klooster, maa-alused käigud, püha 
tamm!“ 

»Õigus. Teie tunnete maateadust! Kui 
teist mõni pole veel seal käinud, see 


mingu pea. Petserlased on head inime- 
sed ja laulja rahvas. Kas teate, kuidas 
ta laulab?“ 

»Lätsi külla .. “ 
liva“. 

»Laulame selle viimase. See on ilus 
laul! (Lauldakse üks salm.) Vaat, selle 
lauluga algasin ma oma matka Petseri- 
maalt ja siirdusin Võrumaale ja Võru 
linna. Noh, mis vaatamisväärset on Võru- 
maal?“ 

Munamägi!“ 

»Jah, Munamägi! Käisin ümber mäe 
ja mulle oli selge, et tõesti on pool muna 
püsti aetud, et mäel on päris õige nimi. 
Mäe tipust oli näha terve Valgamaa ja 
pool Põhja-Lätist. Selgesti oli näha sealt 
ka Valga linna poolitav Eesti-Läti piir. 
Sealt kõrgelt vaatasin terve Valgamaa 
põhjalikult läbi nagu maakaardilt. Noh, 
siis polnud mul enam tarvidust Valga- 
maale minna ja siirdusin otse Võru linna. 
Võrus hakkasin otsima, kus on siis see 
võru, millest linn oma nime on saanud. 
Käisin mitu päeva ümber linna, aga võru 
ei kuskil. Poisid, kas olete teie keegi 
leidnud sealt võru või midagi selletao- 
list? Või teab teist keegi, kuidas Võru 
on saanud endale nime? (Kui mõni poiss 
teab "jutustada Võru linna nimesaamise- 
ja sünnilugu, siis tuleb lasta seda teha.) 

Käisin siis veel paar tiiru ümber linna 
ja hakkasin viimaks taipama, et selle- 
pärast on linna nimeks Võru, et kõik tu- 
ristid käivad ringi ümber linna ja otsivad 
ikka selle võru peidukohta, mida pole 
kuskilt leida. š 

Võrust matkašin otse läbi Taevaskoja 
Tartusse. Suur osa on teist Tartut külas- 
tanud. Öelge, mhida on seal omapärast?“ 

»Emajõgi, ülikool ..... /“ (Võib lastele 
jutustada ka Emajõe sünnist.) 

»Just nii! Seal ma käisin ka ülikooli 
läbi ja olen nüüd päris haritud mees. Ei 


võtnudki teine kaua aega. Päris kerge 
läbi käia. 


»Seto Võõpsust tul- 

Võib-olla teate, kuidas tartlased juba 
mitusada aastat tagasi nutsid.“ 

»»Teame!“ 

Vaata, nii nad nutavad ka praegu. 
Poisid, nutame ühes tartlastega!“ 

(Kõik) , Oh ma vaene Tarto liin!“ 

(Võib ka mõni teine hüüd olla.) 

»Kui Tartus olid kõik kohad põhjali- 
kult läbi vaadatud, siis seadsin sammud 
Virumaa poole. Kas teate ka Virumaa 
rikkustest?“ 

»Miks ei! 
metsad!“ 

»Tublid poisid! Natuke teate! Mi- 
nul ka esimene asi, kus on need hirmsad 
karud? Ajan terved metsalahmakad läbi 
ja olen ise hirmul, et kus see karu küll 
mulle vastu hüppab. Aga karu ei kuskil. 
Räägin jahimeestegsa. Ei nemad ole ka 
enam tea millal karu näinud. Puha tühi 
jutt, et Virumaa karude terrori all. Kõik 
Venemaal suvitamas. Ja kes sinna on 
läinud, ei see enam sealt tagasi tule. 


Kõige rohkem aga huvitas mind — mis 
te arvate?“ 

»Põlevkivi!“ - 

»Just põlevkivi. Et küll on ikka nalja- 
kas kivi, kohe põleb teine. Kas teie teate 
ka, kuidas leiutati põlevkivi?“ 

(Kui mõni poistest teab seda, siis lasta 
lühidalt jutustada.) 


»Kas teate, kuidas leiutati magnet? 
Väga lihtsalt. Kord keegi reisija jaluta- 
nud kuskil kaugel maal kaljumägedes. 
Tal olnud reisisaapad tugevate naeltesn 
tallutatud. Mees märkab, et saapad jää- 
vad ikka naks ja naks kalju külge kinni 
ja kuidasi ei saa edasi. Pärast hakati 
asjaolu uurima ja avastati magnet. Hu- 
vitav on see, mispärast pandi sellele ni- 


Karud, põlevkivi, suured 


meks magnet. Magnet sellepärast, et 
mag“ — see tuleb sõnast ,,maa“ ja 
»neet“ tähendab ,,neetima“. Nii siis, 


maa külge neetima. (Võib küsida poistelt 
klaasileiutamisest.) 

Midagi selletaolist oli ka meie põlev- 
kivi avastamisega. Võib-olla teab ehk 
mõni poiste hulgast sellest jutustada?“ 
(Kui poiste hulgast jutustajat ei leidu, 
siis räägib lõkkevana paar varianti.) 


»Kord teinud karjapoiss kividest tule- 
aseme ja sellele puudest lõkke, et ennast 
soojendada ja kartuleid küpsetada. Poiss 
läinud natukeseks ajaks tule juurest ära. 
Tagasi tulnud, leidnud ehmatuseks, et 
kivid kõik põlevad suure tulega. Näete, 
põlevkivi leiutajaks on olnud üks sama- 
sugune noor poiss kui teiegi siin olete. 
Poiss läks õhtul karjaga koju ja kohtas 
esimesena saunataati, kellele ka siis rää- 
kis oma üllatavast uudisest. Vanataat 


sõnas: ,Oh, see pole midagi! Näe, mina 
ehitasin endale sauna. Tegin ilusatest 
kivilahmakatest ahju sisse. Siis ühel lau- 
päeva-õhtul panin uue saunaahju küde- 
ma, et kuumas leilis vihelda vanu konte. 
Natukese aja pärast astun, viht kaenlas, 
sauna. Toni ae. mis ma näen! Sauna- 
ahi kõik maha põlenud, ja puud põrandal 
järel!“ 

Nii, poisid, on avastatud Virumaa põ- 
levkivi. 

Jalutasin siis = põlevkivikaevanduses 
ringi. Oi küll on seal suured mäed! 
Teate, mis mäed need seal on? Kas oleie 
neid mägesid koolis seinakaardilt otsi- 
nud? (Lõkkevana küsib poisse. Mõned 
poisid teavad neid mägesid ja nimetavad 
— ptuhamäed“.) 

Suured kõrged tuhamäed ja peale 
nende veel pikad ja sügavad maa-alused 
käigud, kust põlevkivi välja tuuakse. 


Aga tuletame siin natuke meelde aja- 
lugu. Kujutage ette, poisid, kui' möödub 
veel 2000 aastat ja meie kirjutame aasta 
4000! Mis te arvate, mida kirjutavad siis 
ajaloo-uurijad Virumaa tuhamägedest ja 
maa-alustest käikudest, kui vabrikud 
kaotatud, sest õli pole siis enam vaja — 
kasutatakse muid paremaid jõuallikaid. 
Mis nad arvavad neid kunagi olnud. 
Kes teab? (Poisid arvavad.) 


Ei, nad arvavad ja kirjutavad raama- 
tutes nii: ,, Mitu tuhat aastat tagasi ela- 
nud Virumaal Kohtla ümbruses suured 
mutid — maamutid — kes kaevanud maa 
alla suuri käike ja ajanud üles suuri 
koonusekujulisi mullamägesid, mis veel 
tänapäevalgi on näha.“ 

Seda teie õpiksite siis kooliraamatust. 

Olete teie kuulnud ka virulaste ise- 
loomustavat hüüdsõna?“ 

Oleme!“ 

»Hüüame selle kooris!“ * 

»Virumaa rand on sakiline, 

Rakvere kohus on äkiline.“ 

(Või mõni teine.) 

»Virumaalt sõitsin edasi Järvamaale. 
Mida võisin ma Järvamaal näha?“ 

»Türi raadiomast!“ 

Õige! Oli see aga kõrge. Ots ulatus 
kohe läbi pilvede! Mul praegugi veel kael 
haige ülespoole vaatamisest. Järvakad 
polegi selle mastiga väga uhked, vaid 
hoopis õnnetud. Vanad eided kardavad, 
et püüab teine sealt pilvedest välku kinni 
ja viimati surmab neid. Aga vanadel on 


tõsi. Ka mina nägin masti otsas põlevat 
tuld. Eks see või küll tulekahjusid 
sünnitada? (Kui mõni poistest teab 


masti tulest kõnelda, siis las ta räägib, 
mis tähtsus sel on.) Üks teine häda on 

ka nüüd Türil. Sealsed raadioaparaadid 
on omast saatjast nii sisse võetud, et 
keera keskpikk, pikk või lühilaine, võta 
Berliin, Riia, Helsingi või Stokholm — 
ikka kuuled Türi saatjat. 

Türilt sõitsin ,, Mulgi Ekspressiga” Vil- 
jandisse. Seal ma ei julgenud kaua pea- 
tuda, sest mis ma vaene petserlane en- 
nast uhke ja rikka mulgi katuse alla 
topin. 

Teie vist tunnete uhkest ja hooplejast 
mulgist laulu?“ 

»Jah tunneme!“ 

»Noh, siis laulame!“ 


»Mulk om ikka uhke miis 
oma suure valla sees. 
Piima joob ta kapaga, 
raha mõõdab vakaga.“ 
(Või mõni sobivam.) 


»Mulgimaalt matkasin Sinialliku kau- 
du Pärnumaale. Seal oli päris hirm lii- 
kuda. Nii kui üle Pärnumaa piiri sain, 
kohe karu vastas. Öelge mulle, poisid, 
kus Pärnumaal neid karusid siis nii hul- 
gana leidub? (Poisid arvavad ja vasta- 
vad: Vändra metsas, Tori põrgus jne.) 
Pole õige! Pärnumaa vapis on karu. 
Kohe kui Pärnumaale sain, ulatati mulle 
kiri pihku ja selle nurgal oli suur tugev 
karu. Pärnakatel on karude kohta luule- 
tatud üks hoogus laul. Laulame selle ühi- 
selt!“ 

Laulame! Laulame!“ (Lauldakse üks 
salm .,,Vändra metsas Pärnumaal”.) 

Pärnu metsadest murdsin endale hea 
männipalgi kepiks ja sammusin siis läbi 
Pärnu lahe, nagu Suur Tõll kunagi, Saa- 
remaale. Oi, Saaremaa on imeilus maa. 
Sinna, poisid, peate kõik minema! Aga 
naljakas oli see Saaremaa ka. Kui suurel 
maal oli palju jõgesid ja järvi, siis ei 
leidnud me Saaremaalt ühtki. Mind hak- 
kas piinama mõte: kust ja mida see saar- 
lane küll joob? Kas teie ehk teate mulle 
öelda, kust saarlane joob? (Poisid väl- 
jendavad oma -arvamisi. Kui ükski õieti 
ei taba, siis ütleb lõkkevana ise.) 

Aga tuletage meelde, "kuidas laulab 
saarlane: ,,Ma rüüpan merest soolast 
veit!“ 

Laulame üheskoos selle 
“laste laulu! 

(Laulddkse 2 salmi ,,Ma vaatan paa- 
dist kiikriga ... .“) 

Nii, mu armsad sõbrad, oli mul siis 
Saaremaalt kõigiti selge ülevaade ja ma 
solistasin läbi väina Läänemaale. Seal 
polnud mul aega palju ringi vaadata. Vei- 
dikese aega peatusin Haapsalus ja vest- 
lesin mõne minuti lossi Valge Daamiga 


ilusa saar- 


päevaküsimuste üle. Mind huvitas väga 
Tallinn — pealinn, ja ruttasin siis kõigest 
jõust, et ruttu sinna jõuda. Teel Tallinna 
läbistasin ka Nõmme. See on üks nal- 
jakas linn. Kas teate, millest on seal 
suur puudus? (Poisid arvavad ja vasta- 
vad.) Liivast on seal puudus! Talvel li- 
bedaga pole ühelegi tänavale liiva rapu- 
tatud. Ja kui mõnele on, siis pole see 
liiv, vaid vaevalt märgatav ,kaneeli“- 
kord. 

Jõudsin siis varsti Tallinna. Maatea- 
duse raamatust olin omal ajal koolis õp- 
pinud, et kõik suured linnad ja pealin- 
nad asuvad ikka jõgede ääres. Hakka- 
sin siis Tallinnast ka jõge otsima, aga 
jõge pole kuskilt leida. Võib-olla teie, 
poisid, võite mulle öelda, missuguse jõe 
ääres asub Tallinn? (Poisid arvavad ja 
mõtlevad. Kui keegi ei leia õiget jõge, 
ütleb selle lõkkevana.) Meie pealinn 
asub ju Härjapea jõe kaldal! Linnaisad 
ei sallinud hästi seda jõge, et see olnud 
suure linna kohta liisa väike, ja lasknud 
selle kaevata maa alla. Nüüd pole vaja 
pealinlastel oma väikese jõe pärast häbi 
tunda, sest keegi külaline ei tea, kus ta 
läbi voolab. 


Oli kuum aeg. Jalutasin mööda pea- 
linna tänavaid ja mul hakkas hirmus 
janu. Tahtsin juua! Ja mind hakkas ka 
omakorda huvitama, mida küll joob tal- 
linlane? Poisid, öelge mulle seda! (Vas- 
tavad nii ja teisiti.) 

Ei, noored, pealinlased joovad kõige 
kallimat vett? Miks? (Poiste arvamused 
filtrist.) Ei, silmavett! Võib-olla teie 
ei taha seda uskuda, aga ma räägin teile 
kohe sellest. (Lõkkevana räägib muinas- 
jutu Ülemiste järve tekkimisest.) 

Kas teate, kuidas Linda kaebas laul- 
des, kui ta kivil istus ja nuttis. 

Laulame sellest ühe salmi! (Lauldakse 
»Säält Läänemere kalda pealt“,) 

Pealinnas oli minu pika reisu lõpp. Ja 
kui ma nii lõbusalt mööda kodumaad 
matkasin, siis kohtasin igas linnas ja 
külas teiesuguseid poisse. Need olid 
kõik töökad ja elurõõmsad noored ja 
nende laulud meeldisid mulle. Eriti üks 
laul on mulle väga meelde jäänud. Ma 
tean, ka teie mõistate seda. Laulame 
selle!“ 

(Lauldakse ,,Noored kotkad“ või mõ- 
ni teine.) 


E 


Nagu kirjutisest selgub, on esitatud 
vestlus vürtsitatud huumoriga. See ei tä- 


Nr. 3 


KOTKAS 69 


Stseen Ed. Kansa näidendist 

»Lehvi muistseid mälestusi“ 

Tapa kodutütarde ja noor- 
kotkaste ettekandel. 


henda sugugi, et kõik lõkkevestlused pea- 
vad rõhutama ainult huumorit. Ka tõsise 
lõkkevestlusega võib haarata poisse ja 
luua vastavat lõkkemeeleolu. Kuid ka 
tõsise vestluse sisus peaks olema üld- 
laule ja deklamatsioone. Vestluse nor- 
maalne aeg ühes massi osaga (laulud, 
deklam.) oleks kuni 25 minutit. Pikem 
lõkkevestlus võib väsitada poisse ja 
minna ka igavaks külalistele. 

Esitatud lõkkevestlust ei maksa võtta 
sugugi ainukesena ja absoluutsena. See 
on avaldatud selleks, et leidlikud lõkke- 
juhid kasutaksid lõkkeettekannetena pois- 


VABARIIGI AASTAPÄEVA PÜHIT- 
SEMINE HAAPSALUS. 


Vabariigi 20. aastapäeva pühitsemine 
toimus Haapsalus suurejooneliselt. 23. 
veebr. õhtul korraldati gümnaasiumi saa- 
lis kohaliku naiskodukaitse üldjuhtimisel 
suur noorte aktus, kus kanti ette Ed. Kan- 
sa ,»Lehvi muistseid mälestusi“. Ettekan- 
ne õnnestus täielikult ja jättis oma uud- 
suselt parima mulje. Peale aktust toimus 
noorte ühine rongkäik tõrvikute valgusel 
Vabadussõjas langenute ja 1905. a, ohvri 
Laipmanni mälestussamba juurde, kuhu 
asetati noorte poolt pärjad, Rongkäiku 
saatis tihe rahvahulk. 


tele lähedast ainet omast kodumaast. 
linnadest, rahvakommetest, kirjandusest 
jm. Nii võib sellesarnaseid variatsioone 


kanda ette ka kohalikus ulatuses valdade, 
külade ja talude aineil. Tuleb aga sil- 
mas pidada, et ei minda suurte liialdus- 
teni ja pilkamisteni. Vestluse koostaja 
peab jutu nii üles ehitama, et ta sisal- 
daks poistele tundmatut ainet ja aren- 
daks kuulajate tähelepanu, reageerimis- 
oskust ja teravmeelsust. Igal juhul aga 
tuleb silmas pidada, et ei puuduks vest- 
luses massi osa laulude, deklamatsioo- 
nide ja vastuste näol. 


24. veebr. toimuvast paraadist võtsid 
noorkotkad ja kodutütred osa esindus- 
rühmade ja lippudega. Õhtul asetleid- 
nud Kaitseliidu peol pandi noorkotkaste 
poolt toime korjandus piirivalvele mootor. 
saani ostmiseks. .Korjandusel saadud 
summa kr. 29.10 saadeti edasi , Uus Eesti“ 
toimetusele. 


25. veebr. õhtul korraldas Haapsalu 
mlvk, = salgapealikute kool omavahelise 
l1õkke-õhtu. Viimasest võttis: osa VR ka- 
valeride esindaja kolonel M. Tuisk VR 
I/3, kes esines ka vastavasisulise 1õkke- 
jutuga. Lõkkeõhtu õnnestus täielikult. 


Kotka“ 1933. A. aastakäik 


Kotka 1937. a. aastakäiku on piiratud arvul saadaval aja- 


kirja talituselt hinnaga ä kr. 1.50. 


| 
| 
| on väärtuslikuks käsiraamatuks igale noorte kotkaste juhile. 
] 

Noorkotkalikust topograafiast. 


Noortemagister Riho Lahi. 


V. Kõrguste mõõtmine. 


1. Võrdlemise abil. Kui 
mõõdetava esemega samal kaugusel aset- 
seb tuntud laiusega esemeid, siis võrd- 
leme väljasirutatud käes hoitava pulga 
kõrgust sellega 


meil 


või pliiatsi abil 
(sarnane peat. IV p. 1). 


eseme 


2. Maapinnale projekteeri- 
mise abil. Väljasirutatud käes hoitava 
pulga või pliiatsi abil viseeritakse (ühe 
silmaga) eseme kõrgus maapinnani. 
Nüüd pööratakse pulga ülemine ots, pulga 
alumist otsa eseme maapinnaga kokku- 
" puute kohal hoides, täisnurga all maapin- 
nale, kus võimalik kaugust mõõta. (Vt. 
joon. nr. 6.) 


Joon. 6. 


3. Varju abil, Päikesepaistelise il- 
maga võimaldab eseme varju pikkus pea- 
aegu täpset kõrguse mõõtmist. Selleks on 
vaja ära mõõta, mitu korda on eseme vari 
meetripikkuse kepi varjust pikem, 

Samu tulemusi saab ka enda varju ja 
mõõdetava eseme varju võrdlemisel, 
näit.: mõõtja vari on mõõdetava eseme 
Järelikult on 
mõõdetava eseme kõrguseks 4 mõõtja pik- 
kust, 


varjust 4 korda lühem. 


4. Veepeegelduse abil, Tume- 
dapõhjaline kauss või taldrik, milles vesi, 


(Järg.) 
paigutatakse maha mõõdetavast puust 
umbes nii kaugele, kui kõrge arvatakse 
puu olevat. Mõõtja ise asub enda pikkuse 
võrra veenõust eemale, nii et veekauss 
jääb puu ja mõõtja vahele. Nüüd nihku- 
vad vaatleja ja kauss puule lähemale või 
kaugemale seni, kuni puulatv peegeldub 
keset kaussi. Kausi kaugus puust on 
sama suur kui puu kõrgus maast. (Vt. 
joon. nr. 7.) 


abil. 


(Vt. 
1937. a., lk. 
Mõõtja läheneb või kaugeneb mõõdeta- 
vast esemest, kuni täisnurkse kolmnurga 


5. Kolmnurga 
»Kotkas“ nr. 10 — 


pilt 
138.) 


hüpotenuusi viseerimisjoon ühtub eseme 
kõrgeima tipuga. Eseme kõrguseks on: 
kaugus mõõtja asukohast puuni -+- mõõtja 
silmade kõrgus maast. 


Et tavalise kolmnurga aluskaatetit on 
väga raske hoida rõhtsuunas, seepärast on 
soovitav valmistada pulkadest kolmnurk, 
mille pikendatud püstkaatet (c) lõpeb 
mingi raskusega (d), mis tegutseb loena 
(vt. joon. nr. 8). Ehitus peab olema võrd- 
lemisi kergest materjalist, et pulgad a ja 
b oma raskusega ei mõjutaks loodi. Et 
hoidev käsi ei segaks viseerimist, on soo- 
vitav loe hoidmiseks nael n. 


6. Endapikkuse kepi abil. En- 
dapikkune kepp asetatakse püsti jalgade 

juurde ja heidetakse pikali, jalad mõõde- 
tava eseme poole. Projektsioonjoon silma- 


Joon. 8. 


dest kuni mõõdetava eseme tipuni peab 
langema ühte kepi ülemise otsaga. Mitte- 
eemaldutakse 
silmadest 


ühtumisel lähenetakse või 
ühes kepiga. Kaugus mõõtja 
mõõdetava esemeni ongi eseme kõrgu- 
seks. (Vt. joon. nr. 9.) 


7. Kümnendikmeetod. Mõõde- 
tavast esemest mõõdetakse eemale 10 m. 
Sellelt kohalt viseeritakse maa pealt ese- 
me tippu. (Täpsemaid tulemusi saavuta- 
takse, kui viseerija heidab kõhuli, pöörab 
pea mõõdetava eseme poole ja viseerib 
maapinnale lähemal asuva silmaga. Ikka- 


gi jääb 
male. 


silm maapinnast tublisti kõrge- 
Seepärast tuleb 
maaga kokkupuutekohaks märkida kõrva- 
alune koht.) 


viseerimisjoone 


Puust 9 m kaugusele asetatakse püs- 
ti kepp. Silma ja mõõdetava eseme tipu 
vahelise viseerimisjoone lõikekoha kõr- 
gus maast (kepil) korrutatakse 10-ga. 
Saadud arv ongi mõõdetava eseme kõr- 
guseks. (Vt. joon. nr. 10.) 


Joon. 10, 


See mõõtmisviis ei ole kasutatav kõr- 
gemate puude mõõtmisel, sest nii lähe- 
dalt vaadates takistavad oksad nägemast 
latva. 


8. Paden-Powelli viis. Minnak- 
se mõõdetavast esemest nii kaugele ta- 
sapinnalist maad mööda, et puu või ese- 
me tipp hästi nähtav oleks, heidetakse 
maha ja viseeritakse p. 7 kirjeldatud vii- 
sil eseme tippu. Enda ja puu vahel nihu- 
tatakse meetripikkust keppi lähemale või 
kaugemale (ka nii, et kepp pannakse 
püsti ja vaatleja nihutub lähemale või 
kaugemale) 


niikaua, kuni kepi ülemine 


ots ühtub viseerimisjoonega. 

Kaugus silmast kuni mõõdetava ese- 
meni jagatakse kaugusega silmast kepini. 
Saadud suhe ongi mõõdetava eseme kõr- 
guseks meetrites. (Vt. joon, nr. 11.) 


9. Silmade vahemõõdu abil. 
Mõõtmine toimub samuti kui laiuste mää- 

ramisel (peatükk IV p. 2), ainult viseeri- 
da tuleb küljeliasendis. 


10. Kaugustuhandikkude abil. 


Mõõtmine toimub samuti kui laiuste mää- 


Joon. 11. 


ramisel (vt. peatükk IV p.3), ainult mõõt- 
lauda tuleb hoida püstiasendis. 


11. Vabalt langeva kivi abil. 
Asudes kõrgel sillal, tornis või järsakul 
võime oma asukoha kõrguse määrata lan- 
geva kivi abil. (Tavaliselt võib selleks ka- 
sutada allalastavat nööri, kuid suuremate 
kõrguste puhul on seda raske teostada.) 

Kui arvestame, et õhk kuni rusikasuu- 
ruse kivi langemist nimetamisväärselt ei 
takista, siis kukub vabalt langeda lastud 
kivi esimese langemissekundi jooksul 
5 m. Iga järgneva sekundi jooksul kiire- 


neb kivi langemine umbkaudu 10 m. Nii 
langeks kivi 1. sekundil — 5 m, 2. sek. — 
15 m, 3. sek. — 25 m, 4. sek. — 35 m jne. 


Oletame, et viibime kõrgel pankrannal, 
Meid huvitab, kui kõrgel asume all müha- 
vast merepinnast. Laseme paraja (50 — 
100 gr) kivi langeda (mitte visata!). Ole- 
tame, et kivi lahtilaskmisest kuni vette- 
sulpsamiseni kulus 3 sek. Ülaltoodu jär- 
gi asume siis 45 m kõrgusel (5m--15m-- 
25 m). 

Väljaarvamist hõlbustab järgmine va- 
lem: sek? 5 (langemiseks kulunud aja 
ruut korrutatud 5-ga). Käesoleval juhul 
3X3X5=—45 m. Kui kivi langeb näit. 9 
sek, siis: 9X9X5—405 m. 

Kui ei ole kasutada täpsuskella (stop- 
per) kivi langemisaja määramiseks, siis 
on soovitav katset korrata täpsemaks aja 
määramiseks 2—3 korda. 

Samal viisil saame kindlaks määrata, 
kui kõrgele lendas otse ülesvisatud kivi. 
järgi langeb 
kivi maa peale tagasi sama kiirusega, kui 
ta üles visati, siis kulub järelikult kivi 


Kuna füüsikaseaduste 


pöördepunktini lendamiseks sama palju 
aega kui pöördepunktist mahasadamiseni, 


Oletame, et ülesviskamisest mahasa- 
damiseni kulus aega 8 sek. Arvutamer 
8:2=—4 sek. kulus kivi tõusmiseks kui ka 
langemiseks. Edasi: 4xX4X5—80 m kõr- 
guselt hakkas kivi tagasi langema. 


PETSERIS TEGUTSEB RAHVA- 
TANTSUTRUPP. 


Käesoleval aastal algas uuesti tööd 
Petseri Malevas rahvatantsutrupp. Peale 
pidevat ja hoolsat tööd saavutati trupis 
ühtlus ning sobivus. 

Esmakordne esinemine trupil oli 20. 
veebr. s. a. Kodutütarde Ringkonna õhtul. 
Hästiõnnestunult ja = soojalt vastuvõe- 
tuna kanti ette ,,Vändra polka“, ,Jooksu- 
polka“ ja ,Targa rehealune“. 

Aeg on telkide muretsemiseks! 
Telgi NK-38 kirjeldus. 


Telk NK-38 on parandatud tüüp 
1932. a. Kaitseliidus kasutamisele võe- 
tud (,KL“) telgist. Muudatusi on tehtud 
pisiasjus ja kõrgust on 
kuna noortele tuli luua võimalus 


suurendatud, 
telgi 
sisemusse ehitiste püstitamiseks ja va- 


bamaks liikumiseks. Üldmuljelt on telk 


sarnane senise ,,KL“ telgiga, mis eriti 
suuremais laagreis ühtluse loomiseks 
vajalik. 


Mõõtudelt on telk NK-38 
Kõrgus: Maapinnast 
1,90 m; maapinast katuse ääreni (seinad) 
90 sm. 
Laius: Püstitatud telgi 
m (teoreetiline laius 2,54 m). 
Pikkus: Räästa äärest räästa ää- 
harjal 4 m. Otsast: otsani sisemine 


järgmine: 
harjalatini 


laius 2,40 


reni 
mõõt 3,80 m. 


Mahutus: 8—10 poissi. 


Pingulaja 


Telk NK-38 üldvaade, põhiplaan ja näide pingutajate kinnitamisest. 

Jaotades telke kasutusviiside järgi: 
1D matkatelgiks (kergest riidest, 
kaasaskantav = seljakotis), 2 lühi- 
laagri telgiks ja 3) püsivlaagri 
telgiks (raskemad, ainult vooris trans- 
porteeritavad, kahekordse katusega) on 
vaatluse all olev telk NK-38 konstrueeri- 
tud lühilaagri telgina, kuid kui 
temale lisada veel täiendavalt teine katu- 
seriie, mis ilma erilise lisakonstruktsioo- 
nita võimalik, on ta kasutatav ka püsiv- 
laagri telgina. 

Materjalina telgiriideks on 
kasutatud puuvillast purjeriiet 
» OK 71°“ ja lisakatuseks võib kasu- 
tada õhemat purjeriiet , GH 95“. ,,OK“ 
paremus seisneb selles, -.et tema trans- 
pordil ja käsitsemisel oma paksema koe 
tõttu on vastupidavam. Nimetatud riie 
on 71 sm lai, kusjuures kokkuõmmel- 
dult jääb iga laia laiuseks 67 sm. Näida- 
tud kokkuõmblemise moodusest jätkub. 
(Paksemate presentide juures on tarvilik 
üks õmblus rohkem.) Õmblemiseks on 
kasutatav harilik õmblusmasin ja niit nr. 
10. 

Telgiriide juurdelõikamisel tuleb sil- 
mas pidada, et seda tehtagu alles siis, 
kui lõiked ja kindel ettekujutus telgi 
kujust olemas. 
seks on soovitav telgi otsad, näiteks, joo- 
nistada põrandale, siis riie kokku õm- 
melda ja välja lõigata täpselt joonise 
järgi. Silmas tuleb pidada, et telgi suu 
alumised nurgad (aasade kohalt) on 10 
sm pikemad kui telgiseina vastu olevad. 
Selline lõige on vajalik selleks, et üles- 
löödud telki otstest teha tuulekindlaks, 
eriti neil juhtudel, kui telk pole hästi 
üles löödud. Katus, seinad ja otsad õm- 
meldakse eraldi valmiks ja pärast kinni- 
tatakse vastavate õmblustega ühte. Sel- 
leks on vajalik jätta riiet õmbluseks kuu- 
luva osa võrra pikemaks-laiemaks. Nur- 
kade kokkuõmblemine tuleb teostada 
hiljem eraldi. 


Parema ülevaate saami- 


Harjale õmmeldakse isisemisele kül- 
jele tugev 3,5 sm laiune linane pael. Har- 
jal olevad purjesilmade avad tehakse 


nöörist ja traadilõngast ning telgi sisemi- 
sele küljele pannakse neis kohtades val- 
gepargiline vasikanahk; eriti on see vaja- 
lik tugisõrestiku otste kohal, kuna muidu 
kipuvad lati metallist otsad hõõruma 
telgiriidesse. Kõikjal, kus purje- 
silmad, tuleks kasutada nende alusena 
nahatükikest. Purjesilmade kohaleaseta- 
sündigu vastavate stantside abil; 


auku 


mine 
käsitsi neid püsivalt kohale asetada pole 
võimalik. 

Telgisuu kinnitamiseks 
tada nöörist aasade asemel (nagu , KL“ 
juures) ka puupöörakesi, samuti alus- 
serva kinnitamiseks vaskrõngakesi pur- 


võib kasu- 


jesilmade nöörist aasakeste asemel, eriti 
siis kui kasutusel telgi ääre kinnitami- 
seks metallist hargid. 

Telgi otsade ja äärte ülessidumiseks 
on asetatud katuse külge väikesed nöö- 
rikesed, otstesse ä 2 ja külgedele a 2. 

Pingutusnööriks kasutada kuni 5 mm 
jämedat nööri. Pingutusklotsid on alu- 
miiniumist. Tähelepanu pühendada sel- 
lele, et viimased oleksid ümarnurgelised 
ja puhtalt-siledalt väljatöötatud. 

Kandekott on soovitav valmistada 
impregneeritud presendist. 

Nii telk kui kott tuleb varustada 
üksuse nimetusega. Kiilude-harkide 
jaoks on eraldi hoiukott, mis asetatav 
koos telgiga kandekotti. 


Telgi NK-38 materjalide arvestus ja 
kalkulatsioon. 

Riiet: -puuvillane purjeriie OK. 
71,46 m ä kr. 1:10 (suurmüügi hind) kr. 
50 :60. 

Paela: telgi harjale, linast, 35 mm 
lai, 4 m ä kr. 0:20 kr. 0:80, telgi äärte ja 
otste ülessidumiseks 5 mm lai (või puu- 
villast nööri 3 mm läbimõõduga) 6 m ä 
kr. 0:11 kr. 0:66. 

Purjesilmad: harjanööride hoi- 
deks 20 mm 2 tk. ä kr. 0:09 kr. 0:18, 
pingutusnööride kinnitamiseks 16 tk., 
telgi otsadele 40 tk., alusserva kinnitus- 
aasadeks 28 tk., kokku 15 mm 84 tk. ä kr. 
0:07 kr. 5:88. (Juhul, kui kasutatakse 

oiele kokku 
õmblemine 


Telgi katus. 


külg 


Telgi külg. 

Näiteid telgisuu kinnitami- 


sest, 
Telgi ots. 
200 
Jugisõresfiku vai 
5 
30 
6 
. Kill 
25 
Hark 


Telgi tugisõrestiku vaia ja harja lati mõõteid ning näiteid nende ühendamisest 

telgi ukse kinnitamiseks pöörakesi, kulub 
15 mm purjesilmi 20 tk. vähem; kasuta- 
takse alusserva purjesilmade asemele 28 
mm läbimõõduga  vaskrõngakesi 7 — 
kulub eelpool tähendatud purjesilmi veel 
28 tk. vähem, seega 84 tk. asemel 48 tk. 
Juurde tuleb vaskrõngaid 12 tk. ä 3 s. 
ja 18 mm paela 1,2 m ä kr. 0:15). 
Niiti: purjeniiti aasade ja nöö- 
ride õmblemiseks 38 vihti ä kr. 0:40 kr. 
0:20, rullniiti nr. 10 telgiriide kokkuõmble- 
miseks 3 rulli ä 20 snt. kr. 0:60. 
Nööri: küljepingutajateks 5 mm 
läbimõõduga 8 tk. ä 25 m — 20 m, harja 
pingutajateks 4 tk. ä 3 m — 12 m, ukse 
aasadeks (juhul kui kasutatakse pööra- 
kesi, pole nööri tarvis) 20 tk. ä 40 sm 
10 m, kokku 42 m ä 7 s. kr. 2:94. 
Nahka: valgepargilist vasikanahka 
aasade ja kinnitusnurkade alla kaks 
ruutjalga ä kr. 0:90 kr. 1:80. : 
Pingutusplokke w— alumiiniumist 
60 X 25 X 3 mm,:12tk. ä 20 s. kr. 
2:40, puust harjapingutamiseks 120 X 60 
X 25 mm, 2tk. ä kr. 0:40 kr. 0:80. 


Puud tugisõrestiku valmistamiseks 


saare-, kase- või kuusepuust umbes 
4,2 X 200 sm, 5 tk. ä kr. 0:25 kr. 1:25, 
kiilude valmistamiseks tamme-, saare- 


või vahtrapuust 30 X 20 X 1,5 sm, 10 tk. 
(kaks tagavaraks) kr. 0:75. 


Vasktoru 40/43 mm tugisõres- 


, 


Näpunäiteid ja mänge. 
Salgajuhtide õpetamisest. 


Asetage salgapealik oma salga ette ja 
küsige, millises järjekorras seisavad poi- 
sid reas, kuid nimetagu ta neid eesni- 
mede (või ka hüüdnime) järgi. Sama 
on maksev .ka salgapealiku abi kohta ja 
peaks olema mõeldav ka iga salga liikme 
— pesakotka kohta. Kui on sälgajuhid 
head, siis teavad nad ka kõikide poiste 


aadresse peast, teavad ka, mis värvi 


tiku vaiadele ja lattidele 14 sm pikk 1 tk., 
5,5 sm pikk 2tk., 5 sm pikk 3 tk. Kokku 
0,55 m ä kr. 3:60 — kr. 2:00. (Tarbekor- 
ral võib kasutada ka teras- või raudtoru, 
kuid see peab kas ületinutatud või hästi 
värvitud olema.) 

Vaskkruvid muhvide kinnitami- 
seks, 1-tollised, 5 tk. ä kr. 0:03 — kr. 0:15. 

Vaske ümmargust tugisõrestikule 
1 X 17 sm, 3 tk., kokku 0,51 m ä kr. 1:20 
— kr. 0:70. 


Metallosad (vasest/rauast) kii- 
ludele, 10 kompl. ä 20 s. — kr. 2:00. 


Töö — õmblemine kr. 10:00. Puutööd, 
metalltööd, plessimine kr. 7:00. Mitme- 
sugused kulud kr. 1:00. Kokku kr. 18:00. 
Kandekott telgile, presendist — mõõdus 
60 X 35 X 25 sm, umbes kr. 5:00. Sama 
kiiludele-harkidele, umbes kr. 2:75. 


Kokku: Kr. 99:46. 


Eelpooltoodud arvestuse põhjal läheb 
üks telk NK-38 koos kande-hoide kotti- 
dega maksma ümmarguselt kr. 100:-. 
Seejuures kasutatud andmed on peami- 
selt arvestatud üksiktelgi esmajärguli- 
sest materjalist valmistamisel. Üksikult 
telki valmistades tuleb ületada mõningad 
raskused, mis telgi kirjelduses mainitud. 
Hulgalisemal valmistamisel ja mõnede 
osade asendamisel lihtsama materjaliga 
(vask rauaga, puu muutmisel jne.) võib 
telgi hinnaks arvata kr. 80—90:-. 


majas, mitmendal* korral iga poiss elab, 
milline on aken tema toal. Siin kontrol- 
litakse mitte üksnes salgapealiku tead- 
misi, vaid ka tema noorkotkalikku tähe- 
lepanelikkust. 

Rühma kotkas peab olema teadlik 
oma salgapealikute ja nende abide suh- 
tes, samuti kui staabi liikmete suhtes. 

Kontrollitagu neid teadmisi > selliste 
võtetega ja pikapeale pealikud hakkavad 
võistlema oma teadmiste põhjalikkusega. 
Seega valguvad poistesse need teadmi- 
sed, mida neil juhtidena vaja. 


78 KOTKAS Nr. 3 


Noorte Kotkaste Peavanema 
käskkiri nr. 107. 


Tallinnas, 28. veebruaril 1938. a. 


S1 

Käesoleva aastaga algas meie juhtide 
ajakiri ,,Kotkas“ oma kolmandat aasta- 
käiku. Ta ilmub endiselt Peastaabi väl- 
jaandel ja Noortemagistrite Ajutise Kes- 
kuse toimetamisel. Viimase õlgadel lasub 
kogu ,,Kotka“ arendamise ja juhtimise 
töökoorem koos majandusliku külje orga- 
niseerimisega. 

»Kotkas“ on aidanud möödunud kahe 
aasta kestel noorte kotkaste sisemises 
töös ja organisatsiooni üldilme kujunda- 
mises tõhusalt kaasa. Ta on meie juht- 
konnale uute mõtete ja uute töövõtete 
saamise allikaks, sest tema kaudu saa- 
dakse kiireimini ametlikud korraldused 
koos näidetega nende ellurakendamise 
viisidest, samuti uusi tänuväärseid alga- 
tusi ja näpunäiteid. Seetõttu ei saa meie 
juhtkonna aktiivne osa läbi ,,Kotkast“ 
lugemata, s. t. ka ,,Kotkast“ tellimata. 

Samane väärtus on ,,Kotkal“ ka iga 
noorte kotkaste üksuse kohta. Sel puhul 
olgu veel alla kriipsutatud, et ajakirjas 
toodud korraldused samuti kui kirjuti- 
sed on enamikus püsiva väärtusega. Neid 
edaspidi leida on väga hõlpus, kui igal 
üksusel on endal ,,Kotka“ aastakäik käe- 
pärast lahtilöömiseks. Ühelgi üksusel ei 
tohiks olla ,,Kotkas“ tellimata, sest telli- 
mishind on ainult seetõttu hoitud odav, et 
selle tasumine kellelegi ei oleks raske. 

Tellimise vajaduse kõrval lasub noor- 
tejuhtide õlgadel kohustus ,,Kotkast“ 
varustada kaastööga. Siin tuleb seni- 
sest rohkem vaeva näha kõigil noorte- 
magistritel ja kotkajuhtidel, kuna Noor- 
temagistrite Ajutine Nõukogu kannab 
vastutust , Kotka“ sisulise väärtuse eest. 
Igal eelnimetatul tuleb pidada auasjaks 
igal aastal vähemalt ühe sobiva kirjutise 
andmist ,,Kotkale“. 


Üldise tellimise ja hoolsa kaastöö and- 
misega jõuame ,,Kotkast“ veelgi paremu- 
sele viia, mida juba selle aastakäigu al- 
gusest peale peame tegema. Ja ainult 
neil tingimusil võime ,,Kotkast“ saada 
sisu- ja pildirohkena hinnaga kr. 1.50 
aastas, mis meid endid rahuldab ja mida 
ka teiste kätte oma tööna võime ulatada. 


$S 2 i 
Vabastan Noorte Kotkaste” Pärnu 
Maleva pealiku abi kohustest A. LIIV'I, 


elukoha muutmise tõttu, arvates 1. det- 
sembrist 1937. a. 


Alus: KL Pärnu Maleva pealiku 
esitis nr. 296, 18. 12. 37. 
$ 3 


Vabastan Noorte Kotkaste Sakalamaa 
Maleva instruktori ametikohalt noorte- 
magister Helmut AGU, sõjaväeteenistusse 
mineku puhul, arvates 1. jaanuarist s. a. 

Alus: KL Sakalamaa Maleva pea- 
liku esitis nr. 208, 08. 01. 38. 


S 4 
Vabastan Noorte Kotkaste Sakalamaa 
Maleva pealiku abi kohustest kotkajuht 
Kuulo KUTSAR'I, elukoha muutmise 
tõttu, arvates 16. juulist 1937. a. ja kp. 
Jaan MIHKELSON'I omal soovil, arvates 
1. oktoobrist 1937. a. 
Alus: KL Sakalamaa Maleva pea- 
liku esitis nr. 260, 19. 01. 38. 
S5 
Iga-aastane kooli-õppetöö võistlus, mi- 
da korraldas Noorte Kotkaste Peastaap 
kõigile skautlikkudele organisatsioonidele, 
jääb 1937./38. õppeaastal pidamata. Võist- 
lus tuleb ümberkorraldamisele, — mille 
järel see uutel alustel välja kuulutatakse. 
Malevates, kus selle võistlusega koos 
sama võistlus toimus ka maleva ulatu- 
ses, tuleb seda jätkata. 


S6 
* Tühistan käskkirjas nr. 68 $S 3 toodud 
noorte kotkaste malevate vahelise spordi- 
võistluste Aarne Vuorimaa rändauhinna 
statuudi ja parien selle maksma uuel ku- 
jul järgmiselt: 

1. Malevate vaheliste spordivõistluste 
auhinnaks on Soome saadik Aarne Vuo- 
rimaa poolt annetatud jäädav rändauhind 
— karikas. 

2. Võistlusest = osavõtjad = jagunevad 
klassidesse vastavalt käskkirjale nr. 98 
Vanus arvestatakse võistluse päeva järgi. 
Igal võistlejal peab võistlustel kaasas ole- 
ma vanust tõendav dokument. 

3. Võistlused toimuvad kergejõustikus 
ja ujumises. 

Iga ala võistlusalad, osavõtjad, võist- 
luste koha ja aja määrab NK Peastaap 
igakordseks võistluste läbiviimiseks. 

4. Igas klassis määrab malev mees- 
konda nõutud arvu võistlejaid igale võist- 
lusalale NK Peastaabi korraldusel. Sama 
võistleja võib kuuluda iga võistlusala 
meeskonda. Poolikud meeskonnad ei saa 
võistelda. 

5. Võistlejate poolt saavutatud punk- 
tide üldsumma tähendatud aladel (kerge- 
jõustik, ujumine) annab malevale punk- 
tide üldarvu, 

6. Punkte = arvestatakse 
igas klassis ja alal: 

I koht 15 punkti, II — 14 jne. 15 koht 
1 punkti. 

7. Kõige suurema punktide üldarvu 
saavutanud malev mõlemal alal (kerge- 
jõustik, ujumine) kokku omandab ränd- 
auhinna kuni järgmiste võistluste toimu- 
miseni. 

8. Tähendatud spordivõistlused toimu- 


ühekordselt 


vad igal aastal ajavahemikus 1. maist 
kuni 1. oktoobrini. 
A. BALDER J. TEDERSOO 


Peavanema eest. Peastaabi ülem. 


TEATEID PEASTAABIST. 


Praegu on trükkimisel ,,Noorkotka 
laulik“, milline sisaldab umbes 100 laulu 
poistele, suuremas enamikus nootidega. 
Laulud on kahehäälsed, üksikud ka nelja- 
häälsed. Laulik trükitakse taskuformaa- 
dis ja sisaldab umbes 100 lehekülge. 
Lauliku hind selgub hiljem. 


TUHTRALKEKUALEKUTETKAUKERUKKUEKKKKKKUKKKAKKAKUAUKEKAKTKEKTUEKUKKUED KAKUKE 


Lugege ja tellige 


»Kaitse Kodu!“ 


TIHLETKTKKUUKKUTEKKUKAKEKAEDAAAKAEAAKKVAKTAEEKUKKTIAEKUKKKUEEKTETRUAKANKLAK 


Viru Maleva Väike-Maarja 
malevkonna salgapealikute 
koolist osavõtjaid. Esireas va- 
sakult kolmas ja neljas lekto- 
rid L. Kaur ja V. Neemre, 
keskel koolivanem dir. K. H. 
Lipp, tema kõrval kooli pealik 
J. Heinpalu ja lektorid V. 
Toom ning K. Oglas. 


Teisena on trükkimisel raamatuke 
»Noorkotka vorm 1“, milline sisaldab 


täpse ametliku vormikirjelduse ja värvi- 
lise erialamärkide tabeli, Eriüksuste 
vormikirjeldused järgnevad II raamatus. 

Noorkotkaste varrukamärgid, millised 
ajutiselt müügilt lõppenud, jõuavad uues: 
ti müügile aprilli lõpul. Märkides on teos- 
tatud pisimuudatusi. i 


SAAREMAAL ASUTATAKSE NOOR- 
KOTKASTE JA KODUTÜTARDE 
SÕPRADE KOGU. 


Veebruarikuu lõpul valmis Saaremaa 


Noorkotkaste ja Kodutütarde Sõprade 
Kogu põhikiri, mis kinnitati ajutiseks 
kasutamiseks. Kogu töö korraldajaks 


on kpt. V. Raid. Kogul on juba üle 100 
liikme, peamiselt Kuressaares. Kogu tege- 
vust kavatsetakse laiendada, haarates 
kaasa võimalikult palju noorte vanemaid 
ja sõpru. 

On loota, et Kogu suudab pakkuda 
majanduslikul alal tõhusat abi Saaremaa 
noorkotkastele ja kodutütardele. 


TOIMETUSELT. 


Meist mitteolenevail põhjusil oleme 
sunnitud katkestama noorte kotkaste juh- 
tide — VR kavaleride piltide avaldamise. 

Ühtlasi palume vabandada asjaolu, et 
eelmises numbris noorte kotkaste juhtide 
— VR kavaleride piltide avaldamisel on 
kaks viimast piltide lehekülge ära vahe- 
tatud. Ka esineb mõningaid eksimusi 
piltide õige järjestuse alal. 

Toimetus avaldab sügavat tänu Va- 
badusristivendade Keskjuhatusele, ,,Kot- 
kas“ nr. 2 s. a. avaldatud VR kavaleride 
piltide klišeede kasutamise võimaldami- 
se eest. 

MUHU SALGAPEALIKUTE KOOL 
ALGAS TEGEVUST. 


5. ja 6. märtsil toimus Muhu salga- 
pealikute kooli esimene kokkutulek Mu- 
hu Liiva koolimajas. Koolist võttis osa 
39 nooremat ja 6 vanemat pealikut. Esi- 
mene kokkutulek jättis kõigiti asjaliku 
ja hea mulje, niihästi noored kui vanad 
võtsid oma ülesandeid tõsiselt ja olid in- 
nuga asja juures. Järgmine kokkutulek 
on 26. ja 27. 03. Piiri koolimajas. 

Muhu salgapealikute kool on mõeldud 
rändkoolina, s.o. iga kokkutulek toimub 
ise salga juures. Toitlustamine sünnib 
selle salga poolt, kelle juures kokkutulek 
toimub. 

Kooli staap on moodustatud järgmi- 
selt: Koolivanem hr. Ader Üksik, kooli- 
pealik kj. Madis Vaga, õppepealik ki. Jüri 
Kipper, sisekorrapealik nk. Anton Pärtel, 
meelelahutuste vanem hr. Vassili Teiss 
ja korraldusplk. nk. Mauno Vana. Lekto- 
ritena tegutsevad: Maleva instruktor 
ki. A. Elmik, kj. M. Vaga, kj. J. Kipper, 
nk, A. Pärtel, nk. M. Vana ja sidealal 

" mereside ,,Viirelaiu“ posti vanem veltv. 
Johanson. 


NK ,VIKERLASTE" MERIRÜHM 
PÜHITSES AASTAPÄEVA. 


20. veebr. s.a. pühitses Saaremaa/ 
Muhu ,,Vikerlaste“ merirühm oma kol- 
mandat aastapäeva. Sel puhul korral- 
dati koos kodutütardega pidulik koondus 
ja pidu Simiste koolimajas. 

Pidulikust koondusest võttis osa suur 
hulk noorte vanemaid, kellele õhtul kor- 
raldatud pidu jättis väga hea mulje, 
näidates noorte tublit tööd ja indu. 


»Vikerlaste“ merirühm on endise 
Simiste rühma järglane, kuna Simiste 
rühm käesoleva aasta sügisel muudeti 


merirühmaks, nimega ,,Vikerlaste“ meri- 
rühm. Rühma juures tegutseb 14-liikme- 
line puhkpillide orkester. Rühma vana- 


kotkaks on kj. J. Kipper, kotkas nk. 

M. Vana. 

SALGAPEALIKUTE KOOLID PETSERI 
MALEVAS. 


Petseri Malevas tegutseb kolm salga- 
pealikute kooli, asukohtadega Tobrovas, 
Petseris ja Värskas. Koolid algasid oma 
tööd novembris eelmisel aastal ja on 
olnud koos kaks korda, 

Tobrova salgapealikute kooli vane- 
maks on Puista rühma vanakotkas 
A. Raidma ja pealikuks Tobrova rühma 
vanakotkas E. Raudsepp. Kooli esimene 
kokkutulek oli 20. ja 21. nov. m. a., teine 
8. ja 9. jaan. s. a. Kooli lektoriteks on: 
vanakotkas A. Raidma, E. Raudsepp, kot- 
kad G. Petsnikov ja P. Pai ning Maleva 
instr. kj. A. Nigol. Kooli II kokku- 
tuleku ajal korraldati suusamärgi võistlu- 
sed ja sõidud. Neist võttis osa terve 
kool. Parim aeg 1,5 km sõidus oli pk. 
A. Pail (8,25 min.). 


Petseri salgapealikute kooli koondu- 
vad Petseri ümbruskonna rühmade 
juhid. Kooli pealikuks on Kotkaringi 


pealik R, Saluri. Osavõtjaid koolist on 
40. Lektoriteks on: KL Maleva vanem- 
instr. kpt. O. Ilves, Kotkaringi vanem kpt, 
K. Saimre, maleva arst dr. A. Niinemaa, 
kj. R. Saarva, nk. N. Ress ja Maleva 
instr. kj. A. Nigol. II kokkutuleku ajal 
korraldatud suusamärgi sõitudest võt- 
tis samuti kool terves koosseisus osa. Pa- 
rim aeg 1,5 km sõidus R. Hammer (6,40). 

Värska salgapealikute kooli vanemaks 
on Värska rühma vanakotkas pk. K. Õn- 
nik, pealikuks kj. V. Laaneots. Lektori- 
teks: KL õppepiirkonna instr. Itn. A. Kal- 
met, dr. V. Valmre, kj. V, Laaneots, plk 
J. Pirnipuu, pk. A. Vabarna ja Maleva 
instr. Koolist osavõtjaid on 25 poissi. 
Kooli II kokkutuleku ajal korraldatud 
traditsioonilistest suusamärgi sõitudest 
võttis halva ilma tõttu osa 10 sõitjat. 
Parim aeg 1,5 km sõidus — A. Osaril 7,38 
min. 


Väljaandja: NK Peastaap. Vastutav toimetaja: G. Reial. 
Toimetuse nõukogu: kol.-Itn. P. Asmus, prof. E. Ein, prof. J. Kõpp, koolide inspektor 
J. Lang, dir. V. Neggo, prof. A. Piip ja kol. A. Traksmaa. 
Toimetus: H. Treial (peatöimetaja), noortemagistrid V. Hiir (tegevtoimetaja), R. Lahi, 
K. Liping, A. Ohaka ja E. Tarn. 
Toimetus-talitus: Tartus, Võidu 10, tuba 24, tel. 17-44. 


Posti jooksev arve nr. 2133. 
Tellimishind: aastas kr. 1.50, 6'k. — kr. 0.80, 3 k. — kr. 0.40. Üksiknumber 15 senti, 


Ajakiri ilmub 12 korda aastas. 


K. Mattieseni trükikoda 0.-ü., Tartu, 1938. 


